
PROIECT DE HOTĂRÂRE Nr. 48 

din 17 iulie 2023

privind aprobarea Planului Urbanistic Zonal ”CONSTRUIRE BISERICĂ BAPTISTĂ” în comuna Borod, sat Cetea, pe terenul cu numărul cadastral 119478 în suprafață de 2400 mp

Analizând temeiurile juridice, respectiv: 
a) art. 11 alin. (2) din Normele Metodologice de aplicare a Legii nr. 50/1991 privind autorizarea executării lucrărilor de construcții, aprobate prin Ordinul ministrului dezvoltării regionale și locuințelor nr. 839/2009, cu modificările și completările ulterioare;
b) art. 5 și art. 6 din Metodologia de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, aprobată prin Ordinul ministrului dezvoltării regionale și turismului nr. 2701/2010;
c) art. 25, art. 32 alin. (5) lit. a), art. 45 lit. b), art. 47 alin. (2) și alin. (3) lit.a), art. 56 alin. (6) și (7)  și ale Anexei nr. 1, Cap. B, pct.11, coloana 3 din Legea nr. 350/2001 privind amenajarea teritoriului și urbanismul, cu modificările și completările ulterioare;
d) art. 30 alin. (2) din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism aprobate prin Ordinul ministrului dezvoltării regionale și administrației publice nr. 233/2016, cu modificările și completările ulterioare;
e) art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare,
f) Decizia nr. 12/28.06.2021, emisă de Inalta Curte de Casație și Justiție, publicată în Monitorul Oficial, Partea I nr. 933/30.09.2021, hotărârea consiliului local de aprobare a unui plan urbanistic zonal reprezintă un act administrativ cu caracter normativ;
g) 129 alin. (2) lit. c), alin. (6) lit. c) din O.U.G. nr. 57/2019 privind Codul administrativ, cu modificările și completările ulterioare;
Ținând cont de:
a)  Referatul de aprobare prezentat de către primarul comunei, în calitatea sa de iniţiator, înregistrat cu  nr.11.460 din 18.07.2023;
b) Raportul de specialitate întocmit de secretarul general al comunei, înregistrat cu nr. 11.461 din 18.07.2023;
 	Luând act de: 
a) Cererea formulată de către Biserica Creștină Baptistă Emanuel Cetea, reprezentată prin domnul Sferle Florin, înregistrată sub nr. 11.459 din 17.07.2023, pentru aprobarea Planului Urbanistic Zonal ”CONSTRUIRE BISERICĂ BAPTISTĂ” în comuna Borod, sat Cetea, pe terenul cu numărul cadastral 119478 Borod în suprafață de 2400 mp;
b) Planul Urbanistic Zonal și Regulamantul local de urbanism aferent, elaborat de către proiectant SC ARCHIBET SRL, pentru schimbare destinație a terenului din zonă pentru locuințe în zonă pentru instituții și servicii-subzona instituții culte – în vederea construirii unei biserici;
c) Certificatul de urbanism nr. 396 din 12.04.2022 eliberat de Consiliul Județean Bihor;
d) Aviz drumuri comunale nr. 2/04.07.2023 emis de Primăria Comunei Borod;
e) Notificarea nr. 534/II.A/14.12.2022 emisă de Direcția de Sănătate Publică Bihor;
f) Clasarea notificării nr. 156/08.02.2023 emisă de Agenția pentru Protecția Mediului Bihor;
g) Adresa nr. 620045/09.02.2023, emisă de Inspectoratul pentru Situații de Urgență ”Crișana”, conform căreia lucrarea ”Construire Biserică Baptistă” nu se încadrează în categoria construcțiilor care se supun avizării/autorizării privind securitatea la incendiu;
h) Aviz salubritate  nr. 111/17.01.2023, emis de SC SALUBRI SA Aleșd;
i) Raportul informării și consultării publicului înregistrat sub nr. 10.307 din 13.02.2023;
j) Avizul nr. 75 din 07.07.2023 emis de CTUAT – Direcția Arhitect șef din cadrul Consiliului Județean Bihor;
k) Extras CF 119478 Borod, număr cadastral 119478 Cetea, cu suprafața de 2400 mp, proprietar – Biserica Creștină Baptistă Borozel;
l) HCL nr. 17/18.03.2011 privind aprobarea “Regulamentului local de informare şi consultare a publicului cu privire la elaborarea sau revizuirea planului de amenajare a teritoriului”;
	În temeiul prevederilor art. 139 alin. (3) lit. e), art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, 
Consiliul Local al Comunei Borod, 

H O T Ă R Ă Ş T E:

	Art. 1 - Se aprobă Planul Urbanistic Zonal și Regulamentul local de urbanism aferent pentru  ”Construire biserică baptistă” în comuna Borod, sat Cetea, pe terenul cu numărul cadastral 114614 în suprafață de 2400 mp, beneficiar Biserica Creștină Baptistă Emanuel Cetea, prevăzut în Anexa care face parte integrantă din prezenta hotărâre.
	Art. 2 - Perioada de valabilitate a Planului Urbanistic Zonal și al Regulamentului aferent este de 10 ani.
	Art. 3 - Cu ducerea la îndeplinire a prezentei hotărâri se încredințează primarul comunei Borod. 
	Art. 4 - Prezenta hotărâre se comunică cu:
	-Instituția Prefectului – Județul Bihor
	-Primarul comunei,
	-beneficiarul, Biserica Creștină Baptistă Emanuel Cetea,
	-publicare pe site-ul primăriei  www.borod.ro, Monitorul Oficial Local,
	-dosarul ședinței.


PRIMAR,
Sorin-Petru Sarca

